CELEX: 32016H1319
Language: mt
Date: 2016-07-29 00:00:00
Title: Rakkomandazzjoni tal-Kummissjoni (UE) 2016/1319 tad-29 ta' Lulju 2016 li temenda r-Rakkomandazzjoni 2006/576/KE dwar id-deossinivalenol, iz-zearalenon u l-okratossina A fl-ikel tal-annimali domestiċi (Test b'rilevanza għaż-ŻEE)

2.8.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 208/58
               
            RAKKOMANDAZZJONI TAL-KUMMISSJONI (UE) 2016/1319
      tad-29 ta' Lulju 2016
      li temenda r-Rakkomandazzjoni 2006/576/KE dwar id-deossinivalenol, iz-zearalenon u l-okratossina A fl-ikel tal-annimali domestiċi
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea, u b'mod partikulari l-Artikolu 292 tiegħu,
      Billi,
      
                  (1)
               
               
                  Ir-Rakkomandazzjoni tal-Kummissjoni 2006/576/KE (1) tistabbilixxi valuri ta' gwida għad-deossinivalenol, iz-zearalenon, l-okratossina A, il-fumoniżini B1 + B2 u t-tossini T-2 u HT-2 f'materjali tal-għalf u fl-għalf kompost.
               
            
                  (2)
               
               
                  Il-livell ta' linja gwida attwali ta' deossinivalenol fl-għalf tal-klieb huwa ta' 5 mg/kg. B'kont meħud tal-informazzjoni li waslet riċentement fir-rigward tat-tossiċità tad-deossinivalenol fl-għalf tal-klieb u tal-opinjoni tal-EFSA dwar id-deossinivalenol fl-għalf (2), jidher li l-livell ta' linja gwida attwali ma jipprovdix garanziji biżżejjed fir-rigward tas-saħħa tal-annimali għall-klieb u għalhekk huwa xieraq li jitnaqqas il-livell ta' linja gwida tad-deossinivalenol fl-għalf tal-klieb.
               
            
                  (3)
               
               
                  B'kont meħud tal-informazzjoni li waslet riċentement fir-rigward tat-tossiċità ta' zearalenone fl-għalf tal-qtates u tal-klieb, huwa xieraq li jiġi stabbilit livell ta' linja gwida għaz-zearalenone fl-għalf tal-qtates u tal-klieb biex jipprovdi garanziji fir-rigward tas-saħħa tal-annimali għall-qtates u għall-klieb, sakemm issir valutazzjoni tar-riskju aġġornata, li għandha titwettaq mill-EFSA, dwar ir-riskji possibbli għas-saħħa tal-annimali minħabba l-preżenza ta' zearalenone fl-għalf.
               
            
                  (4)
               
               
                  B'kont meħud tal-informazzjoni li waslet riċentement fir-rigward tat-tossiċità tal-okratossina A fl-għalf tal-qtates u tal-klieb u tal-opinjoni tal-EFSA dwar l-okratossina A fl-ikel (3), huwa xieraq li jiġi stabbilit livell ta' linja gwida għall-okratossina A fl-għalf tal-qtates u tal-klieb biex jipprovdi garanziji fir-rigward tas-saħħa tal-annimali għall-qtates u għall-klieb.
               
            
                  (5)
               
               
                  Sabiex tinżamm il-leġġibbiltà tad-dispożizzjonijiet fir-Rakkomandazzjoni, huwa xieraq li l-Anness tar-Rakkomandazzjoni jiġi sostitwit b'Anness ġdid.
               
            ADOTTAT DIN IR-RAKKOMANDAZZJONI:
      L-Anness tar-Rakkomandazzjoni 2006/576/KE jinbidel bl-Anness ta' din ir-Rakkomandazzjoni.
      
         Magħmul fi Brussell, id-29 ta' Lulju 2016.
         
            
               Għall-Kummissjoni
            
            Vytenis ANDRIUKAITIS
            
               Membru tal-Kummissjoni
            
         
      
      
         (1)  Ir-Rakkomandazzjoni tal-Kummissjoni 2006/576/KE tas-17 ta' Awwissu 2006 dwar il-preżenza tad-Deoxynivalenol, zearalenone, Ochratoxin A, T-2 u HT-2 u l-fumonisins fil-prodotti maħsuba għall-għalf tal-annimali (ĠU L 229, 23.8.2006, p. 7).
      
         (2)  L-Opinjoni tal-Bord Xjentifiku dwar Kontaminanti fil-Katina tal-Ikel fuq talba tal-Kummissjoni Ewropea fir-rigward tad-Deossinivalenol (DON) bħala sostanza mhux mixtieqa fl-għalf tal-annimali http://www.efsa.europa.eu/en/efsajournal/pub/73
      
         (3)  L-Opinjoni tal-Bord Xjentifiku dwar Kontaminanti fil-Katina tal-Ikel fuq talba tal-Kummissjoni Ewropea fir-rigward tal-Okratossina A (OTA) bħala sostanza mhux mixtieqa fl-għalf tal-annimali http://www.efsa.europa.eu/en/efsajournal/pub/101
      
         ANNESS
         
            VALURI TA' GWIDA
         
         
                     Mikotossina
                  
                  
                     Prodotti maħsuba għall-għalf tal-annimali
                  
                  
                     Valur ta' gwida f'mg/kg (ppm) għall-għalf b'kontenut ta' umdità ta' 12 %
                  
               
                     Deossinivalenol
                  
                  
                     Materjali tal-għalf (*)
                     
                  
                  
                      
                  
               
                     
                                 —
                              
                              
                                 Ċereali u prodotti taċ-ċereali (**) ħlief il-prodotti sekondarji tal-qamħirrum
                              
                           
                  
                     8
                  
               
                     
                                 —
                              
                              
                                 Prodotti sekondarji tal-qamħirrum
                              
                           
                  
                     12
                  
               
                     Għalf kompost ħlief
                  
                  
                     5
                  
               
                     
                                 —
                              
                              
                                 l-għalf kompost għall-ħnieżer
                              
                           
                  
                     0,9
                  
               
                     
                                 —
                              
                              
                                 l-għalf kompost għall-għoġġiela (< 4 xhur), għall-ħrief, għall-gidjien u għall-klieb
                              
                           
                  
                     2
                  
               
                     Zearalenon
                  
                  
                     Materjali tal-għalf (*)
                     
                  
                  
                      
                  
               
                     
                                 —
                              
                              
                                 Ċereali u prodotti taċ-ċereali (**) ħlief il-prodotti sekondarji tal-qamħirrum
                              
                           
                  
                     2
                  
               
                     
                                 —
                              
                              
                                 Prodotti sekondarji tal-qamħirrum
                              
                           
                  
                     3
                  
               
                     Għalf kompost għal:
                  
                  
                      
                  
               
                     
                                 —
                              
                              
                                 qżieqeż, ħnieżer żgħar (ħnieżer nisa żgħar), ġriewi, frieħ tal-qtates, klieb u qtates għar-riproduzzjoni
                              
                           
                  
                     0,1
                  
               
                     
                                 —
                              
                              
                                 klieb u qtates adulti li mhumiex għar-riproduzzjoni
                              
                           
                  
                     0,2
                  
               
                     
                                 —
                              
                              
                                 ħnieżer nisa u ħnieżer għat-tismin
                              
                           
                  
                     0,25
                  
               
                     
                                 —
                              
                              
                                 għoġġiela, baqar tal-ħalib, nagħaġ (inklużi l-ħrief) u mogħoż (inklużi l-gidjien)
                              
                           
                  
                     0,5
                  
               
                     Okratossina A
                  
                  
                     Materjali tal-għalf (*)
                     
                  
                  
                      
                  
               
                     
                                 —
                              
                              
                                 Ċereali u prodotti taċ-ċereali (**)
                                 
                              
                           
                  
                     0,25
                  
               
                     Għalf kompost għal:
                  
                  
                      
                  
               
                     
                                 —
                              
                              
                                 ħnieżer
                              
                           
                  
                     0,05
                  
               
                     
                                 —
                              
                              
                                 tjur
                              
                           
                  
                     0,1
                  
               
                     
                                 —
                              
                              
                                 qtates u klieb
                              
                           
                  
                     0,01
                  
               
                     Fumoniżina B1 + B2
                  
                  
                     Materjali tal-għalf (*)
                     
                  
                  
                      
                  
               
                     
                                 —
                              
                              
                                 qamħirrum u prodotti tal-qamħirrum (***)
                                 
                              
                           
                  
                     60
                  
               
                     Għalf kompost għal:
                  
                  
                      
                  
               
                     
                                 —
                              
                              
                                 ħnieżer, żwiemel (Equidae), fniek u annimali domestiċi
                              
                           
                  
                     5
                  
               
                     
                                 —
                              
                              
                                 ħut
                              
                           
                  
                     10
                  
               
                     
                                 —
                              
                              
                                 tjur, għoġġiela (< 4 xhur), ħrief u gidjien
                              
                           
                  
                     20
                  
               
                     
                                 —
                              
                              
                                 ruminanti adulti (> 4 xhur) u mink
                              
                           
                  
                     50
                  
               
                     Tossini T-2 + HT-2
                  
                  
                     Għalf kompost għall-qtates
                  
                  
                     0,05
                  
               
            (*)  Għandha tingħata attenzjoni partikolari liċ-ċereali u lill-prodotti taċ-ċereali li jingħataw direttament lill-annimali li l-użu tagħhom fir-razzjon ta' kuljum m'għandux iwassal biex l-annimal ikun espost għal livell ogħla ta' dawn il-mikotossini mil-livelli korrispondenti ta' esponiment fejn jintuża biss għalf komplut fir-razzjon ta' kuljum.
         
            (**)  It-terminu “Ċereali u prodotti taċ-ċereali” jinkludi mhux biss il-materjali tal-għalf elenkati taħt l-intestatura 1 “Qmuħ taċ-Ċereali u prodotti derivati minnhom” tal-lista ta' materjali tal-għalf imsemmija fil-parti C tal-Anness tar-Regolament tal-Kummissjoni (UE) No 68/2013 tas-16 ta' Jannar 2013 dwar il-Katalgu tal-materjali tal-għalf (ĠU L 29, 30.1.2013, p. 1) iżda wkoll materjali tal-għalf oħrajn li huma derivati miċ-ċereali, b'mod partikolari mill-foraġġ u mill-għalf oħxon taċ-ċereali.
         
            (***)  It-terminu “Qamħirrum u prodotti tal-qamħirrum” jinkludi mhux biss il-materjali tal-għalf elenkati taħt l-intestatura 1 “Qmuħ taċ-Ċereali u prodotti derivati minnhom” tal-lista ta' materjali tal-għalf imsemmija fil-parti C tal-Anness tar-Regolament (UE) Nru 68/2013 iżda wkoll materjali tal-għalf oħrajn li huma derivati mill-qamħqirrum, b' mod partikolari mill-foraġġ u mill-għalf oħxon tal-qamħirrum.